Først var det smykkeloven, så grænsebommene, og nu er turen så kommet til ghettopakken.

Endnu engang tiltrækker dansk udlændingelovgivning sig internationale mediers opmærksomhed.

Regeringen fremlagde sit ghettoudspil i marts, men nu, fire måneder senere, har udspillet fået fornyet opmærksomhed i internationale medier.

Læs også : Etårige børn fra ghettoer skal i dagtilbud: Ellers mister forældre børnechecken

Barsk og kontroversiel

Den amerikanske avis New York Times kalder de nye ghettolove for 'barske', og det amerikanske nyhedsmagasin Time stemmer i og kalder lovene 'kontroversielle'.

En hård politisk linje på immigrations-området er blevet den nye politiske konsensus. Time Magazine

- For mange migranter føles planerne som en måde at fortælle dem, at de ikke er velkomne i Danmark. En hård politisk linje på immigrationsområdet er blevet den nye politiske konsensus, skriver Time blandt andet i artiklen.

Det er især selve brugen af ordet 'ghetto', der vækker harme i de internationale medier.

- Når Rokhaia Naassan føder i de kommende dage, vil hun og hendes søn træde ind i en ny kategori i dansk lovgivning. [..., red.] Rokhaia vil blive hvad de danske aviser kalder en 'ghetto-forælder', og han vil blive et 'ghettobarn', skriver New York Times i indledningen til sin artikel.

Læs også : Tvungen vuggestue splitter store kommuner

'Er det danske værdier?'